OpenLLM-France/wikimedia huggingface dataset:
# Ludwig Feuerbach

Ludwig Feuerbach (Landshut, Bavaria, Alemania, 1804ko uztailaren 28a - Rechenberg, 1872ko irailaren 13a) alemaniar filosofoa eta moralista izan zen. Karl Marxengan izan zuen eraginagatik eta bere teologia humanistikoagatik da ezaguna.

## Biografia

Paul von Feuerbach legegizon ezagunaren laugarren semea zen. Ludwigek teologiako ikasketak utzi eta filosofia ikasi zuen; Hegel izan zuen irakasle Berlinen bi urtez.
Lehenengo liburua 1830ean argitaratu zuen Gedanken über Tod und Unsterblichkeit ("Heriotzaz eta hilezkortasunaz burutapenak"), hilezkortasun berezia proposatzen du bertan, eta gizona hil ondoren giza kualitateak naturan geratzen direla dio. Hari horri eutsiz idatzi zuen bere liburu ezagunena: Das Wesen des Christentums (1841, "Kristautasunaren esentzia"), Jainkoa gizonaren barnearen kanpoko proiekzio hutsa dela dio bertan, eta kristauen Jainkoa ilusioa besterik ez dela. Feuerbachek Hegelen idealismoa alde batera utzi eta materialismoaren bidea hartu zuen. Erlijioaren ilusiozko izaera baztertu zuen eta aldiz, etika naturazkoa eta humanistikoa proposatu zuen gizartearen eta naturaren filosofiazko azterketa egiteko. 1948-49. urteen bitarteko gorabehera politikoen garaian erlijiozko ortodoxia kritikatu zuen, eta heroitzat hartu zuten iraultzaile askok.

## Kanpo estekak

* Datuak: Q76422
* Multimedia: Ludwig Andreas Feuerbach / Q76422
# Ludwig Beck

Ludwig August Theodor Beck (Biebrich, Wiesbaden, 1880ko ekainaren 29a - Berlin, 1944ko uztailaren 20a) alemaniar militarra izan zen.
Mendebaldeko Frontea Lehen Mundu Gerran borrokatu zuen. Hitlerren erregimenaren hasieran, Estatu Nagusiko burua izan zen, baina ez zen inoiz nazi alderdiko kide izan. Totalitarismoaz eta kanpo-politika oldarkorraz desengainatu zen eta 1938an dimisioa eman zuen.
Hitler hiltzeko edo boteretik botatzeko zenbait konspirazioetan parte hartu zuen.
Hitlerren aurkako azken atentatuko buruzagietako bat izan zen. 1944ko uztailaren 20ko konplota lortu izan balu, Beck presidente izendatuko zuten. Konplotaren porrotaren ondoren, bere buruari tiro egin zion.

## Kanpo estekak

* Datuak: Q57170
* Multimedia: Ludwig Beck / Q57170
# Ludwig Bieberbach

Ludwig Georg Elias Moses Bieberbach alemaniar matematikaria izan zen (Goddelau, Alemania, 1886ko abenduaren 4a - Oberaudorf, Alemania, 1982ko irailaren 1a). Bere izena duen aieruari esker da ezaguna: Bieberbachen aierua. Aieru hori Louis de Brangesek ebatzi zuen osorik 1984an. Horretaz gainera, polinomioen bidez funtzioak hurbiltzeko moduak ere aztertu zituen. Aldizkari bat sortu zuen, Deutsche Mathematik, zeinetan matematikak lantzeko judu-estiloa kontrajartzen baitzaio alemaniar estiloari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q65202
* Multimedia: Ludwig Bieberbach / Q65202
# Ludwig Börne

Karl Ludwig Börne ("Loeb Baruch" jaioa; Frankfurt am Main, 1786ko maiatzaren 6a - Paris, 1837ko otsailaren 12a) alemaniar idazle politiko eta satirista izan zen. Alemania Gazteko mugimenduaren parte izan zen.
Familia judu batean jaio zen. Medikuntza ikasten hasi zen Berlinen eta gero zuzenbide konstituzionala eta zientzia politikoa ikasi zituen Heidelbergeko Unibertsitatean. 1811n Frankfurtera itzuli eta administrazioan sartu zen, baina 1814an dimisioa eman behar izan zuen bere jatorri juduagatik. Kazetaritzan aritu zen orduan, eta bi egunkari liberal argitaratu zituen: Staatsristretto eta Die Zeitschwingen.
1818an luteranismora bihurtu zen eta bere izena aldatu zuen. 1818tik 1821era Diie Wage egunkaria argitaratu zuen, artikulu politikoak eta antzerki-kritika satirikoak biltzen zituena. Poliziak 1821ean itxi zuen egunkaria.
1830ean Parisera bidaiatu zuen, Uztaileko Iraultzaren ondoren, bere askatasun-ideiak esperimentatzeko. Atsekabetuta, gutun satiriko distiratsuak idazten eta argitaratzen jarraitu zuen.

## Bibliografia

* Gesammelte Schriften 4 liburuki (1829–1834)
* Nachgelassene Schriften 6 liburuki (Mannheim, 1844–1850)
* Nachgelassene Schriften 12 liburuki (Hamburg, 1862–1863)
* Nachgelassene Schriften 8 liburuki (Leipzig, 1900)
* Börnes Leben, (Hamburg: K. Gutzkow, 1840)
* L. Börne, sein Leben und sein Wirken, (Berlin: M. Holzmann, 1888)
* Börnes Briefe an Henriette Herz, (1802–1807)
* Börnes Berliner Briefe (Berlin, 1905)
* Historische Schriften, (Darmstadt: G. Gervinus, 1838). (saiakera)
* Hovedströmninger i det 19 de Aarhundredes Litteratur vol. vi. (Kopenhage: G. Brandes, 1890.
* Das junge Deutschland (Stuttgart: J. Proelss, 1892).
* Datuak: Q213595
* Multimedia: Ludwig Börne / Q213595
# Malda (argipena)

Malda hitzak adiera zenbait ditu:
* Geometrian, malda, zuzen bati buruz, delako zuzenak abzisa-ardatzarekin osatzen duen angeluaren tangentea.
* Topografian, malda, altuera batetik bestera goraka dagoen tartea eta tarte horrek horizontalarekiko osatzen duen angelua (ikus, gainera, desnibela).
* Malda edo aldapa, goraka egiten duen bidea.
* Maldà, Kataluniako udalerria, Urgell eskualdean.
* Malda, Indiako Mendebaldeko Bengala estatuko hiria.
# Malden (Missouri)

Malden Missourieko hiri bat da. Dunklin konderrian kokatua dago. 2010ean 4.275 biztanle zituen, 19,49 kilometro koadrotan banatuta.

## Ikus, gainera

* Dunklin konderria

## Kanpo estekak

* Datuak: Q954015
* Multimedia: Malden, Missouri / Q954015
# Malda (topografia)

Topografian, malda azalera batean dagoen inklinazioa da, hau da, horizontalari buruz osatzen duen angelua da. Ez da nahastu behar garaierarekin, azken honek bi puntuen arteko garaiera aldea neurtzen baitu eta ez inklinazioa.
Maldak gradutan edo ehunekotan eman daitezke. Graduak angeluaren neurketa ematne du eta portzentaiak unitate bakoitzeko igotzen den unitate kopurua. Horrela 45ºko malda batek 100%eko inklinazioa izango du, azpiko irudian azaltzen den bezala. 90º angeldu batek malda infinitua du.

## Ikus, gainera

* Desnibela

## Kanpo estekak

* Datuak: Q1139344
# Malda barrutia

Malda barrutia Indiako barruti bat da, Malda dibisioan, Mendebaldeko Bengala estatuan. 3.988.845 biztanle ditu 3.733 kilometro koadrotan.

## Mugakideak

Honako barrutiekin egiten du muga:
Katihar barrutia Murshidabad barrutia Dakshin Dinajpur barrutia Uttar Dinajpur barrutia Sahebganj barrutia Naogaon District $^{(en)}$ Chapai Nawabganj $^{(en)}$

## Ikus, gainera

* Mendebaldeko Bengala

## Kanpo estekak

* Datuak: Q2049820
* Multimedia: Malda district / Q2049820
# Maldegem

Maldegem (nederlanderazko ahoskera: ˈmɑldəɣɛm) Belgikako ipar-mendebaldeko udalerri bat da, Ekialdeko Flandria probintziakoa. Udalerriaren barruan herri hauek daude: Maldegem, Adegem eta Middelburg. 2006ko urtarrilaren 1ean, 22.289 biztanle zituen udalerriak.

## Herritar ospetsuak

* Joanna Courtmans (1811–1890), idazlea.

## Nazioarteko harremanak
### Herri senidetuak

Maldegem ondoko herri hauekin dago senidetua:
* Adria, Italia
* Świdnica, Polonia
* Ermont, Frantzia
* Wierden, Herbehereak
* Lampertheim, Alemania

## Kanpo estekak

* (Nederlanderaz) Webgune ofiziala
* Datuak: Q12896
* Multimedia: Maldegem / Q12896
# Malda handieneko lerroa

Plano bateko malda handieneko lerroa plano horrek barne hartzen duen edozein lerro horizontalekiko elkartzuta den edozein lerro da.
Plano batek barne hartzen duen edozein lerro horizontal beste lerro horizontal guztiekiko paraleloa izango denez lerro elkartzut guztiak ere paraleloak izango dira euren artean.

## Kanpo estekak

* Datuak: Q12262908
# Maldako Punta

Maldako Punta, Aralar mendilerroan dagoen mendi bat da. Akaitz mendiaren iparraldean dago, azken honengandik, Maitzegiko labarrak banatzen duelarik.

## Irispideak

Igoerarik argiena Enirioko bordatik igarotzen da. Hona, modu ezberdinetara hel daiteke. Adibidez, Ataunetik, bide batetatik Aralegiko lepotik, edo Zaldibiatik, hain ospetsua den Enirioko galtzadatik, oraindik, ibilbidearen zati askotan, lauzak mantentzen dituena.
Behin Eniriora iritsi ondoren, pixkana-pixkana Maitzegi errekarantz igotzen den bidezidor bat hartu behar da, errekaren adar batean sartzeko Otadiko ubideak okupatzen duena. Iturbeltzeko iturburuaren inguruan, eskuinerantz hartu behar da, Doniturrieta Azpikoa izeneko lepora iristeko, Maldako Punta eskuinetan eta Doniturrieta ezkerretan duela. Hemendik, minutu gutxiren buruan, Maldako Puntaren tontorrera iris daiteke

## Inguruko tokiak

Azpikota eta Txutxuta bordak daude mendi honen inguruan.

## Kanpo estekak

* Datuak: Q12262910
# Malden (Illinois)

Malden Illinoiseko herri bat da. Bureau konderrian kokatua dago. 2010ean 362 biztanle zituen, 0,71 kilometro koadrotan banatuta.

## Ikus, gainera

* Bureau konderria

## Kanpo estekak

* Datuak: Q2537203
# Malden (Massachusetts)

Malden Massachusettseko hiria bat da. Middlesex konderrian kokatua dago. 2010ean 59.450 biztanle zituen, 13,06 kilometro koadrotan banatuta.

## Ikus, gainera

* Middlesex konderria

## Kanpo estekak

* Datuak: Q54149
* Multimedia: Malden, Massachusetts / Q54149
# Madina (argipena)

Madina izenak hainbat adiera du:
Toki izenak:
* Madina (Oñati), Araotz haraneko auzo bat, Maiña eta Madiña izenekin ere ezaguna.
* Medina hiria Arabian, arabieraz, Al-Madīna, Madīna edo Al-Madīna al-Munawwara.
Euskal deitura ere bada Madina, hainbat pertsonarena, adibidez:
* Xabier Madina (Bilbo, 1945 - Azpeitia, 2016), musikaria.
* Julen Madina (Hernani 1955 - Donostia 2016).
* Itziar Madina (Cullera, 1974), idazlea.
* Eduardo Madina (Bilbo, 1976), politikaria.
# Madigan

Madigan 1968ko Don Siegel estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Daniel Madigan eta Rocco Bonaro detektibeak garrantzi txikiko delinkuente bat atxilotzera doaz hari galdeketa egiteko, baina hark armak lapurtuko dizkie eta alde egingo du.

## Aktoreak

* Richard Widmark: Daniel Madigan
* Henry Fonda: Anthony X. Russell
* Inger Stevens: Julia Madigan
* Harry Guardino: Rocco Bonaro
* James Whitmore: Charles Kane
* Susan Clark: Tricia Bentley
* Michael Dunn: Midget Castiglione
* Harry Bellaver: Mickey Dunn
* Raymond St. Jacques: Dr. Taylor
* Bert Freed: Hap Lynch
* Steve Ihnat: Barney Benesch
* Don Stroud: Hughie
* Sheree North: Jonesy
* Albert Henderson: Lt. Strong
* Phillipa Bevans: Mrs. Hewitt

## Erreferentziak

* ↑ www.sansebastianfestival.com

## Kanpo estekak

* Datuak: Q45304
# Madignano

Madignano Italiako udalerri bat da. Cremonako probintzian kokatuta dago, Lombardia eskualdean. 2.762 biztanle ditu, 10,76 kilometro koadroko azaleran banatuta.

## Mugakideak

Madignanok honako udalerri hauekin egiten du muga:
Crema Ripalta Arpina Castelleone Izano Ripalta Cremasca

## Kanpo estekak

* Datuak: Q42883
* Multimedia: Madignano / Q42883
# Madhya Kailash Tenplua

Madhya Kailash Tenplua (tamileraz: மத்திய கைலாசம்; ingelesez: Madhya Kailash Temple) Hego Afrikako Midrand hirian dagoen tenplu hinduista da. Tenplua Lord Shivari eskainita dago, Shivaismoren jainko nagusia, hinduismoren adar nagusietako bat. Lurralde horren hindu komunitatea asko handitzearen ondorioz, tenplua altxatu behar izan zuten. Tenpluko apaiz egoiliarra Guru Nadarajah Sarma da.

## Kanpo estekak

* (Ingelesez):Tenpluaren webgune ofiziala.
* Datuak: Q6727585
# Madina Taimazova

Madina Andreievna Taimazova, errusieraz Мадина Андреевна Таймазова, (Sunzha, (Ipar Osetia-Alania) (Errusia), 1999ko ekainaren 30) judo borrokalari errusiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina lortu zuen ROC ordezkatuz, Sanne van Dijke herbeheretarrarekin elkarbanatuz, ≤70 kg-ko emakumezkoen kategorian, Chizuru Arai japoniarraren (urrezkoa) eta Michaela Polleres austriarraren atzetik (zilarrezkoa).Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, kirolari errusiarrek ezin izan zutela Errusiaren izenean esku hartu eta [[ROC 2020ko Udako Olinpiar Jokoetan|ROC]]en (Russian Olympic Committee) izenean eta banderapean lehiatu zirela.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | ≤70 kg, emakumezkoa |

## Erreferentziak

* ↑ «Madina Taimazova» JudoInside.com-en 2021-11-04an begiratua (Ingelesez)
* ↑ «Madina Taimazova» olympedia.org 2021-11-04an begiratua(Ingelesez)
* ↑ «Madina Taimazova» Olympics.com 2021-11-04an begiratua (Gaztelaniaz)
* ↑ "Judoa, ≤70 kg, emaitzak 2020" olympedia.org (Ingelesez)
* Datuak: Q67024310
# Madill (Oklahoma)

Madill Oklahomako hiri bat da. Marshall konderrian kokatua dago. 2010ean 3.770 biztanle zituen, 12,51 kilometro koadrotan banatuta.

## Ikus, gainera

* Marshall konderria

## Kanpo estekak

* Datuak: Q1927386
# Madhya Pradesh

Madhya Pradesh (hindiz: मध्य प्रदेश məd̪ʱjə prəd̪eːʃ; euskaraz: Erdiguneko probintzia) Indiako erdiguneko estatua da, batzuetan Heart of India edo "Indiako bihotza" deitua.

## Geografia

Keralak honako mugakideak ditu: ipar-ekiadean Uttar Pradesh, ekialdean Chhattisgarh, hegoaldean Maharashtra, mendebaldean Gujarat eta ipar-mendebaldean Rajasthan.
Narmada ibaiak estatua zeharkatzen du. Kulturalki eta linguistikoki zenbait eskualdetan banatuta dago:
* Malwa iparraldean.
* Nimar edo Nemar mendebaldean.
* Bundelkhand iparraldean.
* Chambal ipar-mendebaldean.
* Baghelkhand ipar-ekialdean.
* Mahakoshal edo Mahakaushal hego-ekialdean.
* Erdialdeko Vindhya, eta
* Satpura

## Banaketa administratiboa

Madhya Pradeshek 50 barrutitan eta 10 dibisiotan banatuta dago. Hona hemen dibisioak:
* Bhopal
* Jabalpur
* Indore
* Chambal
* Gwalior
* Rewa
* Sagar
* Ujjain
* Shahdol
* Narmdapuram
Hona hemen barrutiak:
* Anuppur
* Alirajpur
* Ashoknagar
* Balaghat
* Barwani
* Betul
* Bhind
* Bhopal
* Burhanpur
* Chhatarpur
* Chhindwara
* Damoh
* Datia
* Dewas
* Dhar
* Dindori
* Guna
* Gwalior
* Harda
* Hoshangabad
* Indore
* Jabalpur
* Jhabua
* Katni
* Khandwa
* Khargone
* Mandla
* Mandsaur
* Morena
* Narsinghpur
* Neemuch
* Panna
* Raisen
* Rajgarh
* Ratlam
* Rewa
* Sagar
* Satna
* Sehore
* Seoni
* Shahdol
* Shajapur
* Sheopur
* Shivpuri
* Sidhi
* Singrauli
* Tikamgarh
* Ujjain
* Umaria
* Vidisha

## Kanpo estekak

* Estatuko webgune ofiziala
* Datuak: Q1188
* Multimedia: Madhya Pradesh / Q1188
# Lormont kantonamendua

Lormont kantonamendua Frantziako kantonamendu bat da. Gironda departamenduan dago, Akitania Berria eskualdean. Guztira 5 udalerri ditu eta Larmont da bere hiriburua.

## Kanpo estekak

* Datuak: Q26822
# Lorna Marshall

Lorna Marshall (jaiotzez Lorna Jean McLean, Morenci, Arizona, AEB, 1898ko irailaren 14a – Peterborough, New Hampshire, 2002ko uztailaren 8a) antropologoa izan zen Kalahari basamortuko !Kung herria ikertu izanagatik ospe zientifikoa lortutakoa.

## Biografia

Lorna Morenci hirian jaio zen, Arizonako lurraldean. Laurence Marshallekin ezkondu zen 1926an UC Berkeley-ren Ingeles Literaturako BA bat jaso zuen 1921ean eta Radcliffe College-ren MA bat 1928an, eta 1926 baino lehen Mount Holyoke-n ingeleseko irakasle gisa lan egin zuen. Geroago, antropologia ikastaroak egin zituen Harvardeko Unibertsitatean, eta bigarren karrera ere ikasi zuen, etnografia. Bere senarra Medforden (Massachusetts) jaio zen 1889an, Tuftseko Unibertsitatean ikasi zuen, eta Raytheon Konpainia fundatu zuenetako bat izan zen 1922an, non 1950 arte lan egin zuen.
1951n, Marshall familia Afrika hego-mendebaldera (orain Namibia) joan zen, Marshallen ikerketa etnografiko bat egiteko. Nyae Nyae-ko !Kung herri boskimanoa (Ju/'hoansi edo Ju/'hoan izenez ere ezaguna) ikertzen zenbait egonaldiegin zituzten han. Laurence Marshall saiatu zen antropologo bat kontratatzen espedizio horietarako, baina inor agertzen ez zenez, Lorna Marshall izan zen elkarrizketa etnografikoak egin eta landa-oharrak bildu zituena, nahiz eta heziketa antropologiko formalik ez izan.
1960ko eta 1970eko hamarkadetan, Marshallek hainbat artikulu argitaratu zituen boskimanoen inguruan. Bere lehen liburua, The !Kung of Nyae Nyae, 1976an argitaratu zen kritika positiboekin. Lorna Marshallek hainbat film etnografikotan ere parte hartu zuen bere seme John Kennedy Marshall (1932–2005) zinemagile dokumental eta etnografikoarekin.

## Erreferentziak

* Artikulu hau, osorik edo zatiren batean, ingelesezko wikipediako «Lorna Marshall» artikulutik itzulia izan da, 2024-06-30 data duen 1231799730 bertsioa oinarritzat hartuta. Sartze-datarik ez duten erreferentziak, edo 2024-06-30 baino lehenago datatuak, jatorrizko artikulutik ekarri dira itzulpenarekin batera.
* ↑ Douglas Martin, "Lorna Marshall, 103, Early Scholar on Africa's Bushmen", obituary in the New York Times, July 30, 2002.
* ↑ Barnard, Alan. (December 1978). «The !Kung of Nyae (Book Review)» Africa (Edinburgh University Press) 48 (4): 411..
* ↑ Guide to the John Marshall Ju/'hoan Bushman Film and Video Collection, 1950-2000. Human Studies Film Archives, Smithsonian Institution.

## Kanpo estekak

* Datuak: Q1870347
# Lorka

    Artikulu hau Nafarroako kontzejuari buruzkoa da; beste esanahietarako, ikus «Lorca (argipena)».
Lorka Deierriko kontzejua da. 2007ko urtarrilaren 1eko erroldaren arabera, herriak 128 biztanle ditu.
1857ko errolda arte bere udalerria izan zuen baina harrezkero beste hainbat herrirekin batera Lizarrerriko eskualde honen batasun naturalaren isla den Deierri udalerriaren barruan dago.

## Demografia eta biztanleria

Lorkako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 124 | 121 | 132 | 128 | 123 | 125 | 125 | 128 |

## Kanpo estekak

* Datuak: Q535136
* Multimedia: Lorca (Valle de Yerri) / Q535136
# Léon Epin

Léon Epin (Ceintrey, 1858ko urriaren 30a - Montfermeil, 1928ko uztailaren 3a) arkularia zen. Frantzia ordezkatu zuen 1920ko Udako Olinpiar Jokoetan.

## Erreferentziak

* ↑ Léon Epin
* ↑ Léon EPIN

## Kanpo estekak

* Datuak: Q3270940
# Léon Gambetta

Léon Gambetta (Cahors, Frantzia, 1838ko apirilaren 2a - Sèvres, Frantzia, 1882ko abenduaren 31) politikaria izan zen. Hiru izan ziren Gambettak Frantziako politikari egindako ekarpen nagusiak: errepublika demokratiko moderatuaren alde azaldu zen, alderdi demokratiko bat sortu zuen, eta errepublika parlamentarioa indarrean ezartzen lagundu zuen.
1870ean Napoleon III.a enperadoreak egindako Konstituzioaren aurka jarri zen. Inperioak porrot egin zuenean antolatu zen behin-behineko gobernuko barne-arazoetako ministro izan zen. Prusiaren kontrako gerran (1870), Tours eta Paris setiatu zutenen kontra borrokatzeko indar handiko gudarostea antolatu zuen. 1871n dimisioa aurkeztu zuen, eta Donostiara alde egin zuen, nahiago baitzuen borrokan segitu Bismarckek ezarritako baldintzak onartu baino. Frantziara itzuli zenean, Thiersen gobernuari lagundu zion.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Gambetta (Parisko metroa)
* Datuak: Q295090
* Multimedia: Léon Gambetta / Q295090
# Léon Kauffman

Léon Kaufman (Luxenburgo, 1869ko abuztuaren 16a - ibidem, 1952ko martxoaren 25a) luxenburgoar politikaria izan zen. Luxenburgoko lehen ministroa izan zen 1917tik 1918ra.
Zuzenbidea ikasi ondoren, bake-epaile eta funtzionario izan zen. 1910ean Zergen administrazioko zuzendari eta Gizarte Aseguruen presidente izendatu zuten. 1916tik 1918ra Finantzen zuzendari nagusia izan zen.
1917ko ekainean, eskuineko gobernu liberala osatu zuen, eta Kanpo Arazoetako eta Finantzetako ministro ere izan zen. Konstituzioa aldatu zuen sufragio unibertsala ahalbidetzeko. Dimisioa eman zuen, abuztuan Georg von Hertling kantziler alemaniarrak Maria-Adelaida dukesa handiari egindako bisita pribatu batean egon zela jakin ondoren.
1915etik 1945era Estatu Kontseiluko kidea izan zen eta 1945etik 1952ra lehendakaria. Gainera, 1923tik 1952ra Luxenburgon Nazioarteko Bankuko batzorde exekutiboko presidentea izan zen.
# Léon Faucher

Léonard Joseph (Léon) Faucher (Limoges, 1803ko irailaren 8a - Marseilla, 1854ko abenduaren 14a) frantziar ekonomialari eta politikaria izan zen. Frantziako "de facto" lehen ministroa izan zen 1851ko apiriletik urrira.
Limogesen jaio zen, eta bederatzi urte zituela, Tolosa Okzitaniara joan zen familiarekin. Arkeologiari eta historiari buruzko ikasketak egin zituen Parisen, baina 1830eko Uztaileko Iraultzatik aurrera, ideologia liberala oinarri hartuta, kazetaritza politikoari ekin zion. Le Temps, Le Constitutionnel eta Le Courrier Français egunkarietan lan egin zuen.
Ekonomia Politikoko Elkarteko kide izan zen, eta ezkerreko posizioetatik moderazioaren alde egin zuen. Herrialde latindarren aduana-batasuna proposatu zuen, Alemaniako Zollvereinen aurka jartzeko.
1848ko Iraultzaren ondoren, Batzar Konstituziogilean sartu zen, eta errepublika-proposamen askoren aurka egin zuen. Luis Napoleon presidente zela, Herri Lanetako eta Barne Arazoetako ministroa izan zen.
Barne ministroa eta "de facto" gobernuko burua izan zen 1851ko apiriletik urrira. Napoleonen 1851ko abenduko estatu-kolpearen aurka agertu zen, eta politikatik erretiratu zen. Zientzia Moral eta Politikoen Akademiako kide izan zen. Marseillan hil zen, Italiara egindako bidaia batetik itzultzeko tifusak.
* Datuak: Q954880
* Multimedia: Léon Faucher / Q954880
# Léon Gaumont

Leon Gaumont (Paris, 1864ko maiatzaren 10a - Sainte-Maxime, 1946ko abuztuaren 9a) frantses asmatzailea eta industria-gizona izan zen. Kronofotografoa, lehen zinema-tresnetako bat, asmatu zuen, Demenÿrekin batera (1895). Kronofonoa ere hark asmatua da (1902). Zinema mintzatuaren lehen saioa egin zuen. Lehen zinema-estudio frantsesak eratu zituen Buttes-Chaumonten (1906), eta film ugari egin zituen han. Estatu Batuetan, zinema-estudio berriak zabaldu zituen (1911), eta kronokromoa, koloretako filmen aitzindaria, asmatu zuen (1912).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q377549
* Multimedia: Léon Gaumont / Q377549
# Léon Jouhaux

Léon Jouhaux (Paris, Frantzia, 1879ko uztailaren 1a - Paris, Frantzia, 1954ko apirilaren 28a) frantses sindikalista izan zen.

## Biografia

Pospolo-lantegi bateko langilea izan zen eta CGT (Confédération Générale du Travail) sindikatuko idazkari nagusia 1909-1947 urteetan. Gerraren aurkako saioak egin zituen arren, frantses armadaren aldeko egitea eskatu zuen Lehen Mundu Gerraren garaian. Errusiako Iraultzaren aurka agertu zen 1918an, eta CGT banatu zenean (1921, GGTUren sorrera), idazkari nagusi izaten jarraitu zuen; beste hainbeste gertatu zen 1936an, bi adarrek bat egin zutenean.
1940an begiradapean ezarri zuen Vichyko Gobernuak, CGT debekatu ondoren, eta Buchenwaldeko kontzentrazio-esparruan eduki zuten naziek 1943-1945 urteetan. Gerraren ondoren kargu garrantzitsuak bete zituen nazioarteko erakundeetan, eta 1948an, CGT utzi eta CGT-FO (Confédération Générale du Travail - Force Ouvrière) sindikatua sortu eta Sindikatu Libreen Konfederazioa deituriko sindikatu-elkartea bultzatu zuen.
Bakearen Nobel Saria eman zioten 1951n.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q155415
* Multimedia: Léon Jouhaux / Q155415
# Léon Delacroix

Léon Frédéric Gustave Delacroix (Saint-Josse-ten-Noode, 1867ko abenduaren 27a - Baden-Baden, 1929ko urriaren 15a) belgikar politikaria izan zen. Belgikako lehen ministroa izan zen 1918tik 1920ra.
Legelari eta abokatu nabarmena izan zen eta Kasazio Auzitegiko lan egin zuen 1917tik 1918ra. Lehen ministro eta Finantza ministro izan zen 1918tik 1920ra bitartean, Lehen Mundu Gerraren ondoren herrialdea berreraiki zenean. Gizonezkoen sufragio unibertsala sartu zuen.

## Kanpo estekak

* Datuak: Q14989
* Multimedia: Léon Delacroix / Q14989